Diari Oficial de la Generalitat Valenciana


Sumari del DOGV 3110, del 29-10-1997 (1997/11638)

Informació pública del Programa d'Actuació Integrada de la Unitat d'Execució Vistahermosa, sector 7.
----------------------------------------------------------------------------------------------------

### Dades del document

Número de DOGV
:   3110

Data del DOGV
:   29-10-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/11676


Organisme emissor
:   Ajuntament de l'Eliana

Tipus de document
:   Anunci

INFORMACIÓ PÚBLICA [97/M11141]
  
Informació pública del programa d'actuació integrada de la unitat d'execució Vistahermosa, sector 7.
  
Que el 18 de setembre de 1997, el senyor Juan Alberto Oller Sanz, en representació de la mercantil Calviga SA, va presentar al Registre General d'aquest Ajuntament, el programa d'actuació integrada de la unitat d'execució Vistahermosa, sector 7, a l'empara del que estableix la Llei 6/1994, de la Generalitat Valenciana, Reguladora de la Activitat Urbanística i que inclou alternativa técnica, acompañada d'avantprojecte d'urbanització, pla parcial i annex d'homologació.
  
Que així mateix, es va presentar el 22 de setembre de 1997 pel Grup Bertolín SA, representat pel senyor Generoso Bertolín Martín, el programa d'actuació integrada en l'àmbit territorial sector 7.2 Vistahermosa, alternativa tècnica acompañada d'avantprojecte d'urbanització, document d'homologació i pla parcial, no obstant això s'ha seguit en aquest cas el procediment simplificat regulat en l'article 48 de la LRAU.
  
Que aquesta darrera alternativa ha estat objecte de publicació en el diari Levante el 23 de setembre de 1997 i en el Diari Oficial de la Generalitat Valenciana el 1 d'octubre de 1997.
  
Que en compliment de la Resolució d'Alcaldía de data 6 d'octubre de 1997, dictada en l'expedient 3/97, s'ha dispost el següent:
  
Primer
  
Que en compliment del que estableix l'article 46.3. de la Llei 6/1994, de 15 de novembre, de la Generalitat Valenciana, Reguladora de la Activitat Urbanística, escau sotmetre a informació pública mitjançant un edicte publicat en un diari d'informació general editat a la Comunitat Valenciana i posteriorment o simultàniament, en el Diari Oficial de la Generalitat Valenciana, l'alternativa de programa, pel termini de 20 dies, comptadors a partir de la publicació d'aquest anunci en el Diari Oficial de la Generalitat Valenciana; aquest termini es prorroga per 20 dies addicionals per aplicació de l'article 48.3 de la LRAU ja que es produeix el supòsit que es regula en aquest, és a dir, el termini d'exposició és de 40 dies.
  
Durant aquest termini, qualsevol persona podrà consultar aquesta documentació i l'expedient administratiu al Negociat d'Urbanisme d'aquest Ajuntament (c/ Puríssima, 12, 1er) i podrà presentar tant al·legacions com alternatives técniques que pretenguen competir amb l'exposada al públic.
  
Les proposicions juridicoeconòmiques es presentaran al Registre d'Entrada de l'Ajuntament en el termini dels cinc dies hàbils següents al de la finalització del termini anterior, amb la documentació establida en els apartats C) i D) de l'article 32 de la LRAU.
  
L'acte d'obertura de pliques tindrà lloc a l'Ajuntament en la següent data hàbil a la conclusió del termini per a presentar-les
  
Segon
  
Que els propietaris que expressamente declinen cooperar, per entendre inconvenient o imprudent el desenvolupament urbanístic dels seus terrenys, poden renunciar-hi si demanen, mitjançant una sol·licitud presentada en document públic abans de l'acord aprovador del programa, l'expropiació segons el que disposa l'article 29.9.C. de la LRAU. L'esmentat acord aprovador determinarà la incoació de l'expedient de determinació del preu just per a la finca corresponent.
  
Tercer
  
Que es remeta avís, prèviament a la publicació, als titulars cadastrals, així com als que apareguen en l'expedient com a interessats directes.
  
Quart
  
Deixar sense efecte la Resolució d'Alcaldía número 1.058 de 30 de setembre actual.